钦定古今图书集成/明伦汇编/氏族典/第205卷 > 高昌福
## 钦定古今图书集成/明伦汇编/氏族典/第205卷 > 高昌福

按《金史高昌福传》：“昌福，中都宛平人。登天会十年进士第，补枢密院令史。明年，辟元帅府令史。皇统初，宗
弼复河南，元帅府治汴。时方用兵梁楚间，元帅府选
人侦宋兵动静，昌福尽得敌军虚实，报元帅府。还除
震武军节度副使，转行台礼部员外郎。天德间，行台
罢，改绛阳军节度副使，入为兵部员外郎，改河间少”
尹。世宗即位，上书陈便宜事，三除同知东京留守事，
治最，迁山东西路转运使、工部尚书，改彰德军节度
使。累迁河中尹。致仕，卒。